**Jokaisesta pitopaikasta (laitos, kasvatuspaikka, luonnonravintolammikko, onkilammikko jne.) täytetään erillinen lomake. Samalla tontilla tai muuten maantieteellisesti rajatulla alueella sijaitsevat kasvatustilat muodostavat yhden pitopaikan ja voidaan ilmoittaa yhdellä lomakkeella. Luonnonravintolammikot, jotka sijaitsevat tiiviinä ryppäänä ja ovat vesiyhteydessä toisiinsa, voidaan ilmoittaa yhdeksi pitopaikaksi yhdellä lomakkeella.**

Tällä lomakkeella voi päivittää sekä vesiviljelyrekisterin tiedot että terveysluvan perustiedot. Lomake tarvitaan myös uuden terveysluvan hakemiseksi. Terveysluvan hakemiseksi/päivittämiseksi tarvitaan lisäksi ajan tasalla oleva kuvaus toiminnasta sisältäen eläintautien omavalvonnankuvauksen (LOMAKE B). Ks. [www.evira.fi](http://www.evira.fi) > Eläimet > Eläinten terveys ja eläintaudit > Eläintautien vastustaminen ja valvonta > [Vesiviljelyeläinten terveyslupa](http://www.evira.fi/portal/fi/elaimet/elainten+terveys+ja+elaintaudit/elaintautien+vastustaminen+ja+valvonta/vesiviljelylaitosten+terveyslupa+ja+lista+luvan+saaneista/)

1) Eläinten pitäjällä, eli eläinten omistajalla tai haltijalla tarkoitetaan eläimistä vastuussa olevaa toimijaa (yritys, yhteisö tai henkilö)

2) Pitopaikan omistajalla tai haltijalla tarkoitetaan pitopaikasta vastuussa olevaa toimijaa joka siis omistaa, on vuokrannut tai muuten saanut hallintaansa pitopaikan. Tämä ilmoitetaan jos pitopaikasta on vastuussa eri taho kuin eläimistä.

3) Sisävesialueeksi katsotaan alue, jonne merialueen kalat eivät pääse nousemaan tai jonne noustakseen niiden on ohitettava vähintään kaksi nousuestettä kalatietä pitkin. Merikalojen nousualuetta on alue joen suistosta ensimmäiseen sellaiseen nousuesteeseen asti jonka ohi kalat eivät pääse ylävirtaan tai toiseen, nousuesteen ohittavaan kalatiehen asti.

4) Sijaintivesistöllä tarkoitetaan päävesistöaluetta (esim. Vuoksen vesistöalue, Iijoen vesistöalue). Tietoa päävesistöalueista löytyy internetistä: <http://www.jarviwiki.fi/wiki/Suomen_päävesistöt>

5) Koordinaatit löytää esimerkiksi [www.karttapaikka.fi](http://www.karttapaikka.fi) nettipalvelusta. Huom! Koordinaatit annetaan ETRS-TM35FIN tasokoordinaatteina.

Ohje:

Osoitteessa [www.karttapaikka.fi](http://www.karttapaikka.fi) > Siirry karttapaikalle

1. Etsi lammikot kartalta hakemalla osoitteella tms. TAI  suurentamalla karttaa + -merkistä ja raahaamalla karttaa hiirellä oikeaan suuntaan. Kun lammikko on näkyvillä:

2. Klikkaa

Cover art

3. Klikkaa viljelypaikkaa kartalla

4. Klikkaa ” xy° ”

Näet koordinaatit ETRS-TM35FIN -muodossa

6)Tuotannon määräksi ilmoitetaan kalanviljelylaitoksella vuotuinen lisäkasvu. Luonnonravintolammikoiden kohdalla tuotannon määrä lasketaan kertomalla poikasten keskipaino niiden kappalemäärällä kauden lopussa. Rapulaitosten osalta ilmoitetaan maksimi kappalemäärä kalenterivuoden aikana, erikseen alle 6 cm ja yli 6 cm ravut. Simpukkalaitoksen osalta ilmoitetaan vuotuinen saalis.